Հայաստանի մէջ, աղքատութեան շեմը մօտաւորապէս 40 հազար դրամ է, հետեւաբար, եկամուտներուն առաջին 40 հազարէն պէտք չէ՛ հարկ գանձուի: Այս կ՛ենթադրէ, որ, օրինակ, երբ անձի մը եկամուտը ամսական 200 հազար դրամ է, առաջին 40 հազարին վրայ հարկ պէտք չէ վճարէ: Եկամուտէն 40 հազար զեղչելով՝ հարկուող եկամուտը կ՛ըլլայ 160 հազար դրամ: Կամ՝ եթէ ամսական եկամուտը 70,000 դրամ է, 40 հազար զեղչելէ ետք՝ մնացած միայն 30,000ին վրայ եկամտահարկ պէտք է վճարէ: Այլ խօսքով, անձի մը իսկական եկամուտը եւ հարկուող եկամուտը կ՛ըլլան տարբեր գումարներ: